Mao Asada

Mao Asada (født 25. september 1990 i Nagoya) er en japansk tidligere kunstløper. Hun tok sølv under Vinter-OL 2010 i Vancouver bak Kim Yuna og er tre ganger verdensmester (2008, 2010 og 2014). Hun har vunnet de fire kontinenters mesterskap tre ganger (2008, 2010, 2013) og ISU Grand Prix -finalen fire ganger. Hun vant også Junior-VM 2005, Junior Grand Prix -finalen 2004-05 og er seks ganger japansk mester (2006-10, 2012-13). Hun deltok også under Vinter-OL 2014, der hun kom på 3.-plass i friløpet og 6.-plass sammenlagt. Hun ble av mange ansett som en av verdens beste kunstløpere før Vinter-OL 2006, men var 87 dager for ung til å delta i lekene.

Hun var spesielt kjent for sin trippel axel, og er eneste kvinne til å utføre hoppet tre ganger i samme konkurranse, noe hun gjorde under Vinter-OL 2010. Hun er femte kvinne noen gang til å lande hoppet i konkurranse, og landet det første gang på trening i en alder av 12 år. Hun ble første kvinne til å lande hoppet i en konkurranse på juniornivå under Junior Grand Prix -finalen 2004-05. Hun er både yngste (14 år) og eldste (25 år) kvinne til å lande hoppet i konkurranse.

Hun slo verdensrekorden i kvinners kortprogram under VM i kunstløp 2014 med en poengsum på 78.66.Progression Of Highest Score, Ladies Short Program hos International Skating Union Hun er første asiatiske kvinne til å vinne flere verdensmesterskap i kunstløp individuelt.

Hun la opp i 2017.

 OL-medaljer 
 2010  Vancouver - 16px|Sølv Sølv i Kunstløp damer singel  Japan

 VM-medaljer 
 VM 2014  Saitama - 16px|Gull Gull i kunstløp, kvinner singel
 VM 2010  Torino - 16px|Gull Gull i kunstløp, kvinner singel
 VM 2008  Göteborg - 16px|Gull Gull i kunstløp, kvinner singel
 VM 2007  Tokyo - 16px|Sølv Sølv i kunstløp, kvinner singel
 VM 2013  London, Ontario - 16px|Bronse Bronse i kunstløp, kvinner singel

 Referanser 

 Eksterne lenker 





Kategori:Japanske kunstløpere
Kategori:Verdensmestere i kunstløp
Kategori:Olympiske sølvmedaljevinnere for Japan
Kategori:Medaljevinnere under Vinter-OL 2010
Kategori:Deltakere for Japan under Vinter-OL 2010
Kategori:Kunstløpere under Vinter-OL 2010
Kategori:Deltakere for Japan under Vinter-OL 2014
Kategori:Kunstløpere under Vinter-OL 2014
Kategori:Personer fra Nagoya
Kategori:Artikler i skøytesportprosjektet
Kategori:Olympiske medaljevinnere i kunstløp